Daytona

Daytona on Floridan osavaltiossa sijaitseva kaupunki. Se on paikka, jonne suurin osa Gravediggers Motorcycle Club -roolipelin tapahtumista sijoittuu. Daytona on Gravediggers MC:n kotikaupunki, ja siellä sijaitsee kerhon ensimmäinen perustettu jaosto, Mother Chapter.

Daytona on tunnettu lomakaupunki, ja sen lähiössä on paljon kauniita, valkoisia, kalliita loma-asuntoja. Sen pieni etäisyys Miamista houkuttelee kesälomilla paljon kaupungissa töitä tekeviä ja siellä asuvia varakkaita ihmisiä nauttimaan auringosta rannoilla ja ylellisissä lomalukaaleissa. Daytonan väestöstä lähes 70% on valkoihoisia, ja kaupungin asukkaiden keski-ikä on 50 vuotta.

Gravediggers MC
80-luvulta lähtien, kun paikallinen Gravediggers MC alkoi saada mainetta maailmalla ja laajeta niin Daytonassa kuin muuallakin Yhdysvalloissa, kaupunki tuli tunnetuksi tästä kerhosta ja sitä alettiin etenkin muiden samanhenkisten kerhojen keskuudessa kutsua The Graveksi eli Haudaksi siellä päämajaansa pitävän kerhon mukaan.

Kerhon nykyinen presidentti Rey Donovan perusti kerhonsa 70-luvulla, jolloin Daytonan maine lomakaupunkina ei ollut yhtä suuri. Tuohon aikaan kaupunki oli useiden Vietnamin sodan veteraanien kotikaupunki, ja sodan jälkeen heidän omat kansalaisensa syrjivät heitä niin että miehet kerääntyivät yhteen kerhoon suojautuakseen heihin kohdistunutta syrjintää ja vihaa vastaan. Donovan perusti sodan jälkeen autokorjaamon ja sen yhteydessä olevan bensa-aseman Daytonaan, jonka ympärille kerho lähti muodostumaan ja siksi mukaan tulivat nopeasti moottoriajoneuvot, etenkin moottoripyörät.

Kun tultiin nykyaikaan ja Daytona muuttui yhä enemmän ja enemmän valkoihoisten varakkaiden ihmisten naapurustoksi, kerho mukautui myös kaupungin uuden ilmeen mukaiseksi. Kerhon johtoportaan jäsenet ja myös itse Rey Donovan muuttivat keskustan kerrostaloasunnoista rikollisella toiminnalla saaduilla rahoillaan lähiöihin ja rantataloihin. Etenkin Bogey Drive, muuan katu Daytonan lähiössä, muuttui kokonaan Gravediggers MC:n alueeksi, sillä useat kerhon jäsenet ostivat sieltä uudet asuntonsa. Jotkut jäsenet asuvat muuallakin kuin tällä kadulla tarkkailemassa mitä muualla päin kaupunkia tapahtuu. Näin Gravediggers MC pitää yllä valtaansa kaupungissa ja varmistaa etteivät kilpailevat rikollisliigat pyri häiritsemään heidän liiketoimiaan.